Hyperénor (Téby)

Hyperénor alebo Hyperénór (starogr. Ὺπερήνωρ – Hyperénor/iný prepis: Hyperénór; ) je v gréckej mytológii jeden z bojovníkov zrodený zo sejby dračích zubov posvätného draka boha vojny Area kráľom Kadmom.Apollodoros, Kronika, 3,4,1.

Keď hrdina Kadmos zo Sidónu zabil posvätného draka boha vojny Area, bohyňa Aténa mu poradila, aby vytrhal z dračej papule zuby a zasial ich na poli. Z tejto dračej sejby potom vyrástli bojovníci, ktorí sa pustili do vzájomného boja a zabíjali sa. Nakoniec zostalo nažive len päť najsilnejších bojovníkov Hyperénor, Echión, Chthonios, Oudaios a Pelóros, ktorí následne zložili zbrane a prisahali vernosť Kadmovi.Hyginus, Fabulae 178.

S pomocou Hyperénora a jeho spolubojovníkov postavil potom Kadmos mesto s pevnosťou Kadmeiou, obkolesené vysokými hradbami so siedmimi bránami, ktoré dostalo meno Téby a stal sa tam kráľom.

 Referencie a bibliografia 

Kategória:Postavy gréckej mytológie